Årsagen er, ifølge P4 Nordjylland, at der er for få tilmeldte, og derfor aflyser Folketingets Kommunaludvalg turen til Aalborg, Jammerbugt og Vesthimmerland i næste uge. Mandag skulle folketingspolitikerne blandt andet have diskuteret regeringens planer om at ændre Aalborg og andre større byers styreform. I Aalborg er partierne enige om, at det nuværende magistratsstyre fungerer godt, og det ville de gerne uddybe overfor kommunaludvalget. - Vi vil så i stedet på mandag diskutere i Magistraten, om vi vil tage til København. Eller vi mener, at kommunaludvalget godt ved, hvad vi mener, siger forsyningsrådmand Tommy Eggers fra Dansk Folkeparti til P4 Nordjylland. I Jammerbugt skulle kommunaludvalget have diskuteret udligningsreform og i Vesthimmerland frikommune.

Opsummering:
Folketingspolitikere aflyser planlagte besøg i Nordjylland i næste uge.